รัฐบาลมาเลเซียเตรียมทดลองยกเว้นวีซ่าแก่กลุ่มนักท่องเที่ยวจีน
รัฐบาลมาเลเซียเตรียมทดลองยกเว้นวีซ่าแก่กลุ่มนักท่องเที่ยวจีน
23 มิ.ย. 2558

นายอาห์หมัด ซาฮิด ฮามิดี รัฐมนตรีว่าการกระทรวงกลาโหมมาเลเซียเปิดเผยว่า รัฐบาลมาเลเซียจะทดลองยกเว้นการขอวีซ่าเข้าประเทศให้กับกลุ่มนักท่องเที่ยวชาวจีน
นายอาห์หมัดกล่าวอีกว่า นโยบายดังกล่าวได้รับการตัดสินใจจากคณะรัฐบาล ส่วนวันที่จะเริ่มดำเนินการและระยะเวลาทดลองนั้น นายนาซรี อาซิซ รัฐมนตรีว่าการกระทรวงการท่องเที่ยวและวัฒนธรรมมาเลเซียจะเป็นผู้ประกาศอีกครั้งในภายหลัง
ข้อมูลจากสถิติรายงานว่า ในช่วงเดือนม.ค.-พ.ค. ที่ผ่านมา มีนักท่องเที่ยวเดินทางเข้าประเทศมาเลเซียทั้งสิ้น 6.5 ล้านราย เทียบกับก่อนหน้านี้ที่ 7.1 ล้านราย ส่วนจำนวนนักท่องเที่ยวชาวจีนในปีนี้อยู่ที่ 379,265 ราย ลดลงจากปีที่แล้วที่ระดับ 520,466 ราย
อุตสาหกรรมการท่องเที่ยวในมาเลเซียได้เรียกร้องให้รัฐบาลใช้มาตรการต่างๆเพื่อช่วยดึงดูดนักท่องเที่ยวให้เดินทางมาที่มาเลเซียมากขึ้น โดยเฉพาะอย่างยิ่งนักท่องเที่ยวชาวจีน
อย่างไรก็ตาม นายอาห์หมัดกล่าวว่า รัฐบาลมาเลเซียจะไม่มีการประนีประนอมด้านการรักษาความปลอดภัย โดยในส่วนของการตรวจคนเข้าเมือง เจ้าหน้าที่ตำรวจจะดำเนินการหลายขั้นตอนเพื่อให้มั่นใจว่า นักท่องเที่ยวจะเดินทางกลับประเทศภายในระยะเวลาที่กำหนด สำนักข่าวซินหัวรายงาน
 
อินโฟเควสท์ แปลและเรียบเรียง